**Dodatok č. 03/2025**

**ku Kolektívnej zmluve na rok 2025**

uzatvorenej dňa 25. 03. 2025 medzi zmluvnými stranami:

Matematický ústav SAV, v. v. i. zastúpený riaditeľom doc. RNDr. Karolom

Nemogom, CSc. na jednej strane

a

základná organizácia Odborového zväzu zamestnancov SAV pri Matematickom ústave SAV, v. v. i. zastúpená predsedkyňou Závodného výboru Zuzanou Kvapilovou.

­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsedníctvo SAV na svojom treťom zasadnutí dňa 14.8.2025 schválilo uznesením číslo 43. C k bodu 5.4. návrh na dorovnanie valorizácie platov pre nevedeckých zamestnancov odmeňovaných podľa prílohy č. 3 zákona 553/2003 Z. z. v roku 2025.

Zamestnávateľ poskytne týmto zamestnancom dorovnanie valorizácie vo forme odmeny vo výške 7% z priznaného tarifného platu za obdobie od 1.9.2025 do 31.12.2025, ktorá bude vyplatená vo výplate za mesiac november. Odmena bude vyplatená zamestnancom, ktorí odpracovali minimálne jeden deň v uvedenom období. Odmena sa vyplatí podľa § 20 písm. g) pri príležitosti vianočných sviatkov. Ak má zamestnanec dohodnutý v pracovnej zmluve kratší pracovný čas ako je ustanovený týždenný pracovný čas (37,5 h, 36,25 hod a 35 hod.), odmena bude zamestnancovi pomerne krátená. Zamestnávateľ sa zaväzuje, že vyplatenie odmeny na dorovnanie valorizácie nebude mať nepriaznivý vplyv na výšku ostatných odmien a zložiek funkčných platov, ktoré majú byť v roku 2025 zamestnancom priznané.

V Bratislave dňa 23. 09. 2025

-------------------------------- ------------------------------- základná organizácia zamestnávateľ